cyanic-selkie/wikianc huggingface dataset:
Էլեն Ռուդելիուս
Կենսագրություն
Շվեդիայում Էլենը դարձավ լրագրող, կարճ ժամանակ աշխատել է «Svenska Dagbladet» («Շվեդական օրաթերթ») (1908-1909) և «Dagens Nyheter» («Օրվա նորություններ»), (1909-1914) երկու ազգային խոշորագույն թերթերում, այնուհետև դարձավ ազատ լրագրող ։ 1921-1923 թբականներին եղել է «Իդուն» թերթի խմբագրական քարտուղարը։ Նա իր հոդվածները ստորագրել է Ռիդելիա կեղծանունով, բայց ռուսերեն տեքստերը ստորագրել է Ելենա Պետրովնա անունով։
1910 թվականին նա սկսել է աշխատել որպես թարգմանչուհի՝ շվեդերեն թարգմանելով ռուս գրողների գրքերը։ Ընդհանուր առմամբ նա թարգմանել է Ֆյոդոր Դոստոևսկու, Լև Տոլստոյի և Անտոն Չեխովի մոտ 90 ստեղծագործություն։ Նա նաև թարգմանել է անգլերեն, ֆրանսերեն և իտալերեն՝ Առնոլդ Բենեթի, Գրացիա Դելեդայի և Ջոն Գոլսուորսիի ստեղծագործությունները։
Բացի թարգմանությունների վրա աշխատելուց, Էլենը շատ է ճանապարհորդել Եվրոպայում, երկար ժամանակ ապրել է Հռոմում և գրել բազմաթիվ ճանապարհորդական ուղեցույցներ դեպի Ստոկհոլմ, Հռոմ, Փարիզ, Բեռլին, Իտալիայի քաղաքներ, Գերմանիա և այլ ավյրեր։ Բացի ճամփորդական ուղեցույցներից, նա գրել է մի քանի խոհարարական գրքեր, որոնք գրել է 1940-ականներին, երբ պատերազմից տուժած Եվրոպայում ճանապարհորդությունն անհնարին է դարձել։ Նա նաև գրել է մի քանի աշխատություններ Ռուսաստանի պատմության վերաբերյալ, գրքեր շվեդ կանանց մասին և երկու ինքնակենսագրական։
Էլենը մահացել է Ստոկհոլմում, 1957 թվականին։ Գրող Քարինա Բուրմանը նրա մասին գիրք է գրել, որը կոչվում է «Մենք ռոմանտիկ ճանապարհորդներ ենք. Էլեն Ռուդելիուսի հետ Հռոմում» (2015)։
Արտաքին հղումներ
Կատեգորիա:Շվեդ գրողներ Կատեգորիա:Շվեդ կին գրողներ Կատեգորիա:Շվեդ թարգմանիչներ Կատեգորիա:20-րդ դարի թարգմանիչներ
Պեկորինո
Պեկորինոյի տեսակները
Իտալիայի տարբեր շրջաններում պեկորինո արտադրվում է տարբեր եղանակներով, ինչով և բացատրվում է տարբեր տեսակների առկայությունը։ Տեսակների մեջ առանձնանում են հիմնական չորս տեսակ՝ ռոմանո, սարդո, տոսկանո, սիչիլիանո։ Բոլոր այս տեսակները ունեն «Protected Designation of Origin» կարգավիճակ (PDO, պաշտպանված են ըստ ծագումի) և ունեն տեսականու բազմաթիվ տարբերակներ, կապված հասունացման ժամկետի հետ։
Օգտագործում
Սովորաբար պեկորինոն մատուցում են տանձի, խաղողի պոպոքի, մեղրի և տնական հացի հետ։ Հաճախ ռնդած պեկորինո են օգտագործում պաստայի մեջ, առավել թանկ պարմեզանի փոխարեն։ Տեսականու մեխությունից ելնելով տարբեր գինիներ է խորհուրդ տրվում օգտագործել այս պանրի հետ, բայց ամենանախընտրելին դա Կյանտի կլասիկո գինին է։
Երկար պահված պանրի գլուխը օգտագործում են իտալական ռուցոլա (Ruzzola) խաղում, որպես մարզական գույք։ Խաղի ընթացքում պարանով ձեռքին կապած պանիրը հարկավոր է որքան հնարավոր է հեռու նետել։ Հաղթող խումբը որպես մրցանակ ստանում է հակառակորդների պանիրը ։
Ծանոթագրություններ
Կատեգորիա:Իտալական պանիրներ
Տաու (տառ)
Տաուն (հունարեն` ταυ), հունական այբուբենի տասնիններորդ տառն է։ Թվային արժեքն է` 300։ Այս տառից են առաջացել կիրիլիցայի և լատինական այբուբենի Т տառերը։
Ուէլկալ
Ուէլկալ (Уэлькаль), գյուղ Ռուսաստանի Չուկոտկայի ինքնավար օկրուգի Իուլտինսկի շրջանի կազմում։
Բնակչությունը 2002 թվականին գրանցված տվյալներով կազմում էր 258 մարդ։
Նովոպետրովսկոե (գյուղ, Մեժևի շրջան)
Նովոպետրովսկոե (Новопетровське), գյուղ Ուկրաինայի Դնեպրոպետրովսկի մարզի Մեժևի շրջանում։
2001 թվականի տվյալներով Նովոպետրովսկոե գյուղում բնակվում էր 320 մարդ։
Ռուցոլա
Խաղի կանոնները
Մարզագույքը 12-ից 25 սանտիմետր շրջանագծով, 4.5 սմ լայնքով, 450 գրամից ոչ պակաս լավ չորացրած, պեկորինո տեսակի պանրից սկավառակ է։ Մեր օրերում հաճախ օգտագործում են փայտե սկավառակ։ Մոտ երկու մետր երկարությամբ, մեկ ծայրը օղակ արած (ցուցամատին կապելու համար) ժապավենը փաթաթվում է սկավառակի շուրջը և նետելուց թափ է հաղորդում նրան։ Խաղացողները 6-ից 10 հոգի ամեն մի խմբում, երեք նետումով պետք է հնարավորին չափ հեռու նետեն պանրե սկավառակը։ Հաղթողները որպես պարգև ստանում են պարտվողների պանիրները ։
Արտաքին հղումներ
Կատեգորիա:Անհատական խաղաձևեր
Ապրիոս
Մ.թ.ա 589 թվականի փետրվարին Ապրիոսը ժառանգում է հոր՝ փարավոն Պսամետիհ II-ի գահը և շարունակում է պայքարել օտարերկրյա արշավանքների դեմ, ինչպես նաև իրագործում է հոր խոստումը և օգնում հրեաններին։ Ապրիոսը ակտիվ շինարար էր, ով կառուցում է հավելյալ կառույցներ «Աթրիբիսում (Թել Աթրիբ), Բահարիա Օազիսում, Մեմփիսում և Սայիսում գտնվող տաճարներում» ։ Ապրիոսի թագավորության 4-րդ տարում քույրը՝ Անխնեսնեֆերիբրեն, Թեբեում ընդունվում է որպես Ամոն Աստծո նոր կին ։ Ապրիոսի գահակալման տարիները լի էին նաև ներքին խնդիրներով։ Մ.թ.ա. 588 թվականին Ապրիոսը օգնական զորք է ուղարկում Երուսաղեմ՝ Նաբուգոդոնոսոր II կողմից ուղարկված բաբելոնյան զորքերից այն պաշտպանելու համար (Եր. 37: 5; 34:21): Սակայն նրա զորքը հավանաբար խուսափելով Բաբելոնյան զորքերի հետ խոշոր բախումներից շատ արագ նահանջում է ։ Մ.թ.ա. 587 կամ 586 թվականներին 18 ամիս տևած պաշարումից հետո բաբելոնացիները գրավում են Երուսաղեմը։ Հուդայի Թագավորության քաղաքականությանը միջամտելու Ապրիոսի փորձերը հաջողության չհասան, որին հաջորդեց ռազմավարական նշանակություն ունեցող Ասուանի կայազորի զինվորների ապստամբությունը ։
Ապստամբությունը ճնշելուց հետո, Ապրիոսը ավելի ուշ փորձում է Լիբիան պաշտպանել Հին Հունաստանում ապրող Դորիացիների զավթողական ներխուժումներից։ Նրա ջանքերը ակնհայտորեն ապարդյուն էին, քանի որ նրա զորքերին ջախջախեցին հունական զավթիչները։ Երբ պարտված եգիպտական ​​բանակը տուն վերադարձավ, տեղական զորքերի և օտար վարձկանների միջև սկսվեց քաղաքացիական պատերազմ։ Ապրիոսը գեներալ Ամասիս II-ին՝ով Ապրիոսի հոր՝ փարավոն Պսամետիհ II-ի կառավարման տարիներին, մ.թ.ա. 592 թվականին Նուբիաի արշավանքի ժամանակ ղեկավարել էր Եգիպտոսի զորքերը, ուղարկում է պատերազմը կանխելու, սակայն Ամասիսը օգտվելով ստեղծված իրավիճակից անցնում է եգիպտացիների կողմը։ Մ.թ.ա 570 թվականին Ամասիսը իրեն հայտարարեց փարավոն, իսկ Ապրիոսը փախավ Եգիպտոսից և ապաստան գտավ Բաբելոնում  ։ Երբ Ապրիոսը մ.թ.ա. 567 թվականին մեկնեց Եգիպտոս՝ բաբելոնյան բանակի օգնությամբ Եգիպտոսի գահը վերականգնելու համար, հավանաբար սպանվեց Ամասիսի զորքերի հետ մարտում։ Ըստ Հերոդոտոսի (Պատմություն 2.169) վկայության Ապրիոսը ճակատամարտից հետո կենդանի մնաց, գերեվարվեց, սակայն հաղթանակած Ամասիսը նրան լավ վերաբերվեց։ Սակայն եգիպտացիները արդարություն պահանջեցին նրա դեմ, որից հետո նրան հանձնեցին ժողովրդի դատին և խեղդամահ եղավ ։ Ամասիսն այդպիսով ապահովեց իր թագավորությունը Եգիպտոսում և դարձավ նրա հաղթական տիրակալը։
Ամասիսը հաղորդում է, որ հարգանքով է վերաբերվել Ապրիոսի շիրիմին և պատշաճ հուղարկավորության արարողություններ է կատարել ՝ Ապրիոսի մարմինը տեղափոխել է Սայիս և այնտեղ թաղել՝ «լիակատար ռազմական պատիվներով» ։ Ամասիսը ՝ իրեն փարավոն հռչակած նախկին գեներալը, իշխանությունը օրինականացնելու համար ամուսնանում է Ապրիոսի դստեր ՝ Չեդեբնիթջերբոնեն Երկրորդի հետ։ Չնայած Հերոդոտոսը պնդում էր, որ Ապրիոսի կնոջը կոչում են Նիտետիս (Հունարեն), սակայն «եգիպտական ​​արձանագրություներում նրա անունը չի հիշատակվում» ։
Ապրիոսի թագավորության ութերորդ կամ տասներկուերորդ տարում՝ մ.թ.ա. 585-ին, Եվսեբիոս Կեսարացին հրապարակեց Թալես Միլեթացու արեգակի խավարումը։
Հուշարձաններ
Կոթողը, որը կառուցվել է Սաիսում, մ.թ.ա. 3-րդ դարում հռոմեական կայսր Դիոկղետիանոսը սկզբում տեղափոխել և տեղադրել է Հռոմի Իսիդա տաճարում։ Այն այսօր գտնվում է Հռոմի Սանտա Մարիա սոպրա Միներվա բազիլիկ եկեղեցու դիմաց։
Ծանոթագրություններ
Կատեգորիա:Մ.թ.ա. 6-րդ դար Կատեգորիա:Հին Կտակարանի անձինք
Summer (երգ)
«Summer», շոտլանդացի դիջեյ, երգիչ-երգահան և երաժշտական պրոդյուսեր Քելվին Հարիսի երգն։ Այն թողարկվել է 2014 թվականի մարտի 14-ին որպես նրա չորրորդ ստուդիական ալբոմի առաջին սինգլ։ Երգը հեղինակը և պրոդյուսերն է Քելվին Հարիսը։
Նախապատմություն և թողարկում
2014 թվականի մարտի 11-ին Քելվին Հարիսը Ինստագրամի իր էջում տեղադրում է երգից 15 վայրկյան, իսկ երեք օր անց՝ մարտի 14-ին, երգի ամբողջական տարբերակը թվային ներբեռնման ֆորմատով թողարկվում է որպես Քելվին Հարիսի թվով չորրորդ ստուդիական ալբոմի առաջին սինգլ։
Հավաստագրեր
!scope="col" colspan="3"| Ներբեռնում
† 2013 թվականի մայիսից սկսած, RIAA-ի հավաստագրերը թվային երաժշտությունների համար բացի աուդիո/վիդեո տարբերակներից ներառել են նաև ներբեռնումները, արդյունքում երգը եռակի անգամ ստացել է պլատինե ։
Արտաքին հղումներ
Կատեգորիա:2014 սինգլներ Կատեգորիա:Քելվին Հարիսի երգեր Կատեգորիա:2014 երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Ուժարա
Ուժարա (Ужара, Ужара), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 88 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիրսկի շրջանի բնակավայրեր
Ռուինո
Ռուինո (Ruino), կոմունա Իտալիայի Լոմբարդիա մարզի Պավիա գավառում ։ Բնակչության թիվը կազմում է 499 մարդ՝ ըստ 2008 թվականի մարդահամարի տվյալների, բնակչության խտությունը կազմում է 54 մարդ/կմ²։ Զբաղեցնում է 9 կմ² տարածք։ Հեռախոսի կոդ՝ +39 0385։ Փոստային ինդեքս՝ 27040։
Ժողովրդագրություն
Բնակչության աճ.
Ծանոթագրություններ
Կատեգորիա:Իտալիայի բնակավայրեր
(8229) Կոզելսկի
(8229) Կոզելսկի (Kozelsky), աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 28-ին Մարեկ Վոլֆի և Լենկա Սարունովայի կողմից Օնդրեյովում ։
MTV Unplugged
MTV Unplugged, ամերիկացի երգչուհի Քեթի Փերրիի առաջին համերգային ալբոմը, որը թողարկվել է 2009 թվականի նոյեմբերի 17-ին ԱՄՆ-ում «Capitol Records» լեյբլի կողմից։
(8229) Կոզելսկի
Միջին հեռավորությունը Արեգակից կազմում է 3,088257 ա. մ., առավելագույնը մոտենում է 2,4729 ա. մ. հեռավորության վրա և հեռանում 3,7036 ա. մ. ։ Արեգակի շուրջ մեկ ամբողջական պտույտ է կատարում 1982,3 երկրային օրվա ընթացքում, իր ուղեծրով շարժվելով միջինում 0,181608 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,59° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Մարեկ Վոլֆի կողմից հայտնաբերված աստերոիդներ Կատեգորիա:Լենկա Սարունովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
MTV Unplugged
Ալբոմի մասին
Երկու CD/DVD սկավառակները ներառում են 2009 թվականի հուլիսի 22-ից Նյու Յորքում «MTV Unplugged» շոուի ժամանակ Փերրիի երգերը։ Ալբոմում ներկայացված են Քեթիի «I Kissed a Girl», «Waking Up in Vegas», «Thinking of You» հիթային, ինչպես նաև երկու բոլորովին նոր երգեր՝ «Hackensack» և «Brick by Brick»: DVD-ում ներկայացված են նաև բացառիկ հարցազրույցներ և կադրեր  ։
Երգացանկ
Ըստ iTunes Store-ի տվյալների.
Ծանոթագրություններ
Կատեգորիա:2009 ալբոմներ
Ծնեփակ դեղատու
Նկարագրություն
15-20 սմ երկարությամբ, հորիզոնական հաստ կոճղարմատով, բազմաթիվ երկար արմատներով բազմամյա երկտուն խոտաբույս է։ Գարնանը կոճղարմատից դուրս են գալիս ուղղաձիգ, թեփուկանման եռանկյունաձև տերևներով, հաստ մսալի կանաչավուն ընձյուղներ, որոնք հետագա զարգացման ընթացքում վերափոխվում են 60-150 սմ բարձրությամբ վերգետնյա հարթ ճյուղավոր ցողունների։ Տերևանութներում առաջանում են բազմաթիվ բարակ կանաչ ճյուղեր՝ տերևակերպ ընձյուղներ, կլադոդիումներ։ Պարզ պսակակերպ ծաղկապատով և դեղնանարնջագույն փոշանոթներով բազմաթիվ միասեռ մանր վեցանդամ ծաղիկները դեղնականաչավուն են, ձագարաձև։ Պտուղները նարնջագույն-կարմիր, գնդաձև եռաբույն և սև փայլուն սերմերով հատապտուղներ են ։
Տարածվածություն
Ծնեփակի այս տեսակը գեղազարդային, մեղրատու և մշակովի բույս է, որը վայրի պայմաններում աճում է լեռնային գոտիների մարգագետիններում, թփուտներում, քարքարոտ լանջերին, անտառների ստորին եզրերին։ Տարածված է բոլոր մարզերում ։
Նշանակություն
Բուժական նպատակներով օգտագործում են արմատները և երիտասարդ կանաչ ընձյուղները, որոնք պարունակում են ասպարագին, արգինին ամինաթթուներ, ածխաջրեր, օսլա, կարոտին, CB1, B2, PP վիտամիններ, կումարիններ, ստերոիդային սապոնիններ, եթերային յուղ, գլիկոզիդներ, օրգանական թթուներ, լորձանյութեր, հանքային աղեր և այլն։ Հասուն պտուղների թուրմն օգնում է անկարողության դեպքում ։
Ծանոթագրություններ
Կատեգորիա:Դեղաբույսեր Կատեգորիա:Ծածկասերմեր Կատեգորիա:Ծնեփակազգիներ Կատեգորիա:Բազմամյա բույսեր Կատեգորիա:Մեղրատու բույսեր Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ
(8230) Պերոնա
(8230) Պերոնա (Perona), աստերոիդ աստերոիդների հիմնական գոտում։ Հայտնաբերվել է 1997 թվականի հոկտեմբերի 8-ին Սանտա Լյուչիա Ստրոնկոնե աստղադիտարանի կողմից Ստրոնկոնեյում ։
Միջին հեռավորությունը Արեգակից կազմում է 2,23497 ա. մ., առավելագույնը մոտենում է 1,714 ա. մ. հեռավորության վրա և հեռանում 2,7559 ա. մ. ։ Արեգակի շուրջ մեկ ամբողջական պտույտ է կատարում 1220,41 երկրային օրվա ընթացքում, իր ուղեծրով շարժվելով միջինում 0,294983 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,51° անկյուն։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Սանտա Լյուչիա Ստրոնկոնե աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Tsuritama
Tsuritama (つり球, ճապոնական անիմե-սերիալ, ստեղծվել է A-1 հեռուստաընկերության կողմից։ Առաջին անգամ 2012 թվականի ապրիլի 12-ից հունիսի 28-ը ցուցադրվել է Fuji TV հեռուստաալիքով ։ Ընդհանուր թողարկվել է անիմեի 12 սերիա։ Սերիալը արտոնագիր է Ամերիկայի Միացյալ Նահանգներում, Sentai Filmworks ընկերության կողմից ։
Սյուժե
Յուկի Սանադան միջնակարգ դպրոցի աշակերտ է, որն ապրում է իր տատիկի հետ։ Աշխատանքի պատճառով նրանք մշտապես տեղափոխվում են, այդ պատճառով նա երբեք հնարավորություն չի ունեցել ընկերներ ձեռք բերել և յուրացնել տարրական սոցիալական հմտությունները։ Ամեն անգամ, երբ Յուկին նյարդայնանում է, նա կարծես մեռնում է և չի կարողանում շնչել, դեմքը սարսափելիորեն ջղակծկվում է, հետևաբար` մյուսները կարծում են, որ նա շատ չար է։ Էնոսիմա կղզում գտնվող իր նոր տուն ժամանելուց կարճ ժամանակ անց նրանց շեմին հայտնվում է Հարու անունով մի աշակերտ, որը պնդում է, որ նա օտարերկրացի է և տեղեկացնում է, որ այժմ նրանք ապրելու են նույն տանը։ Յուկիի տատիկը մեկ պայմանով թույլ է տալիս նրան ապրել նրանց հետ։ Յուկին ինքը Հարուի ներկայությամբ իրեն անհարմար է զգում։ Ավելի ուշ նրանք ծանոթանում են Նացուկի անունով երիտասարդ ձկնորսին և հնդկական ծագում ունեցող մարդուն՝ Ակիրա մականունով։
Գործող անձիք
Սերիալի գլխավոր հերոսը։ Կարմիր մազերով տղան, որը վատ է հարմարված սոցիալական կյանքին և միշտ նյարդային վիճակում է, վախի հերթական բռնկման ժամանակ սկսում է սարսափելի ականներ կառուցել։ Հաճախ հեռախոսով տարբեր թեմաներով խորհուրդներ է լսում։ Ստեղծում է մտովի պահեր, երբ նրան վտանգ է սպառնում (օրինակ` խեղդվում է), ինչը խուճապի լրացուցիչ խթան է դառնում։ Նա շատ է վախենում Նացուկիից և փորձում է խուսափել նրանից։ Յուկին ապրում է իր ֆրանսիացի տատիկի հետ և սիրում է օվկիանոսը։
Ուսամի Նացուկի (宇佐美 夏樹)
Էնոսիմայի բնիկ բնակիչ։ Նա ունի սև գզգզված մազեր և ակնոցներ։ Որպես կանոն քայլում է նյարդայնացած տեսքով։ Նա չի սիրում լինել մարդկանց հետ։ Հայտնի է որպես ձկնորսության ազգային մրցումների մասնակից, որի շնորհիվ կրում է «ձկնորսության արքայազնը» մականունը։ Նա սովորեցնում է ձուկ որսալ Հարուին և Յուկիին, հետագայում դառնում է նրանց ընկերը։ Իր կրտսեր քրոջ հետ շփվելիս նա դառնում է մեղմ և բարի։
Յամադա Ակիրա (Ագարկար) (アキラ・アガルカール・山田)
Խորհրդավոր մարդը ծագումով Հնդկաստանից էր։ Միշտ իր հետ տապիոկա բադ էր տանում։ Նա հետևում է Հարային` խորհրդավոր »բադ» կազմակերպության առաջադրանքով։ Հետագա հետապնդման համար Ակիրան անցնում է Յուկիի դասարան, չնայած նրան, որ նա արդեն 25 տարեկան էր։ Նա փորձառու ձկնորս էր։
Կեիտ (ケイト Кэито)
Յուկայի տատիկը։ Նա ֆրանսիացի է, շատ բարի և ուրախ։ Թույլ տվեց Հարիին ապրել նրա և Յուկիի հետ։ Հաճախ Հարիին մարդկային սոցիալական փոխազդեցության օգտակար խորհուրդներ է տալիս։
Կոկո (ココ)
Հարուի կրտսեր քույրը։ Երբ զայրանում է սկսում է ջրային ատրճանակով կրակել մարդկանց։ Նա կասկածներ ունի, որ Յուկին կարող է օգնել իրեն իր հանձնարարությունում։ Երբեմն հայտնվում է ձկան տեսքով։
Ուսամի Տամոցու (宇佐美 保)
Նացուկիի և Սակուրայի հայրը։ Հոր և ազգային փոքրամասնությունների միջև լարված հարաբերություններ կան։ Հավանաբար այն պատճառով, որ հայրը սիրահարվեց մեկ այլ կնոջ։
Էրիկա (宇佐美 えり香)
Յուկիի հետ սովորում է նույն դասարանում։ Նստում է նրա կողքին։ 6-րդ սերիայում պարզվում է, որ նա քաղաքապետի թոռնուհին է։ Նա նաև կապված է Ուսամի ընտանիքի հետ։
Ուրարա (ウララ)
Նավասարդյան խաղեր
Նավասարդյան խաղեր, Հին Հայաստանում տարեմուտի՝ Նավասարդի տոնակատարության ժամանակ կազմակերպվող մարզական մրցումներ էին։ Նավասարդը հին հայկական տոմարի առաջին ամիսն է և հաջորդել է տարվա վերջին՝ Ավելյաց կոչվող տոնական 5 օրերին։ Նրա առաջին օրը համապատասխանել է օգոստոսի 11-ին ։
Նավասարդի առաջին օրերին կազմակերպվել են ամենաբազմամարդ՝ «համաշխարհական» տոնահանդեսներ։ Ուխտավորները, ժողովուրդը, զորքը, արքունիքը, իշխանական տները, հոգևորականությունը հանդիսավոր երթերով խմբվել են Տարոն և Բագրևանդ գավառների սահմանագլխին՝ սրբազան Արածանի գետի և Նպատ լեռան շուրջը, ինչպես նաև վերջինիս ստորոտին գտնվող Բագավան հեթանոսական տաճարում՝ տոնելու Նոյ նախահոր և Ջրհեղեղի, Արամազդ աստվածահոր, Անահիտ դիցամոր նվիրական հիշատակները։ Տոնահանդեսներն ուղեկցվել են զոհաբերություններով, խրախճանքներով, որսորդական զվարճություններով։ Այդ օրերին էին կազմակերպվում նաև Նավասարդյան խաղերը, որոնք սովորաբար տևում էին մի ամբողջ շաբաթ. մարզիկները մրցում էին վազքից, հեռացատկից, սուսերամարտից, ըմբշամարտից, կռփամարտից, նիզականետումից, գնդակախաղից, ձիարշավից և այլ մարզաձևերից, որոնք ուղեկցվում էին երգերով ու պարերով։ Սփյուռքահայ բարեգործական և հայրենակցական կազմակերպություններն արդեն ավելի քան հինգ տասնամյակ է, ինչ անցկացնում են նոր Նավասարդյան խաղեր, որոնց նպատակն է ազգայինի զարթոնքն ու ավանդույթների պահպանումը, երիտասարդության ռազմահայրենասիրական դաստիարակությունը և ազգային միասնության գաղափարախոսության արմատավորումը։ Այդ նպատակին են ծառայում նաև 1999 թ-ից Հայաստանում անցկացվող Համահայկական խաղերը։
Ծանոթագրություններ
Կատեգորիա:Հայկական հեթանոսություն
Գլյուոն
Գլյուոն, տարրական մասնիկ, քվարկների միջև գործող ուժեղ փոխազդեցություններում հանդես է գալիս որպես փոխանակային մասնիկ (կամ տրամաչափային բոզոն)՝ համանմանությամբ երկու լիցքավորված մասնիկների միջև էլեկտրամագնիսական ուժերով տեղի ունեցող ֆոտոնների փոխանակությանը ։
Տեխնիկական տերմիններով գլյուոնները վեկտորական տրամաչափային բոզոններ են, որոնք քվանտային քրոմոդինամիկայում միջնորդ են քվարկների ուժեղ փոխազդեցության մեջ։ Գլյուոնները օժտված են ուժեղ փոխազդեցության գունային լիցքով։ Սրանով տարբերվում են ֆոտոններից, որոնք միջնորդ են էլեկտրամագնիսական փոխազդեցության համար, սակայն օժտված չեն էլեկտրական լիցքով։ Այսպիսով գլյուոնները նաև մասնակցում են ուժեղ փոխազդեցությանը՝ միջնորդ հանդիսանալով հանդերձ, ինչն էապես դժվարացնում է քվանտային քրոմոդինամիկան՝ ի տարբերություն քվանտային էլեկտրադինամիկայի։
Դասակարգում
Ի տարբերություն քվանտային էլեկտրադինամիկայում մեկ տիպի ֆոտոնին կամ երեք W և Z բոզոններին՝ թույլ փոխազդեցության մեջ, քվանտային քրոմոդինամիկայում կան ութ տիպի անկախ գլյուոններ։
Ինտուիտիվ սա հասկանալը դժվար է։ Քվարկներն ունեն երեք տիպի գունային լիցք, հակաքվարկներն ունեն երեք տիպի հակագույն։ Գլյուոնները կարող են ունենալ և՛ գույն, և՛ հակագույն, սակայն ճիշտ հասկանալու համար այդ համակցությունը, անհրաժեշտ է մանրամասն պատկերացնել գունային լիցքի մաթեմատիկան։
Գունային լիցք և վերադրում
Քվանտային մեխանիկայում մասնիկների վիճակը կարող է ավելանալ քվանտային վերադրման սկզբունքի համապատասխան, այսինքն՝ նրանք կարող են լինել որոշակի հավանականությամբ «համակցված վիճակում»։ Գունային լիցքով գլյուոնի վիճակը նկարագրվում է
արտահայտությամբ։ Սա կարդացվում է «կարմիր հակակապույտ գումարած կապույտ հակակարմիր», քառակուսի արմատով գործակիցը նորմավորման համար է։ Եթե հնարավոր լինել ուղղակիորեն չափել գլյուոնի գույնն այս վիճակի համար, կստացվեր 50% հավանականություն՝ կարմիր հակակապույտ գունային լիցքի համար և 50% հավանականություն՝ կապույտ-հակակարմիր գունային լիցքի համար։
Գունային սինգլետ վիճակներ
Կայուն ուժեղ փոխազդող մասնիկների (ինչպես պրոտոնը և նեյտրոնն են, այսինքն՝ հադրոնների) համար հաճախ ասվում է, որ նրանք բնության մեջ «անգույն» են, սակայն ավելի ճշգրիտ ասած, նրանք «գունային սինգլետ» վիճակում են, ինչը մաթեմատիկորեն համարժեք է սպինի սինգլետ վիճակին ։ Այսպիսի վիճակները թույլ են տալիս փոխազդեցություն այլ գունային սինգլետների հետ, սակայն ոչ այլ գունային վիճակների․ քանի որ գլյուոնների հեռազդող փոխազդեցություն գոյություն չունի, սա նաև ցույց է տալիս, որ սինգլետ վիճակում գլյուոններ գոյություն չունեն ։
Գունային սինգլետ վիճակը հետևյալն է
Սա նշանակում է, որ եթե կարողանանք չափել վիճակի գույնը, կստանանք կարմիր-հակակարմիր, կապույտ-հակակապույտ և կանաչ-հակականաչ հավասար հավանականություններ։
Գլյուոնային ութ գույներ
Գլյուոնների «ութ գույներին» կամ «ութ տիպերին» համապատասխանում են ութ անկախ գունային վիճակներ։ Քանի որ այդ վիճակները կարող են խառնվել իրար, այս վիճակները ներկայացնելու բազմաթիվ եղանակներ կան, որոնք հայտնի են որպես «գունային օկտետներ»։ Ամենահայտնի ցանկը հետևյալն է
Սրանք համարժեք են Գել-Մանի մատրիցներին․ կարմիր-հակակարմիրը մատրիցի վերին ձախ տարրն է, կարմիր-հակակապույտը՝ վերին միջին տարրը, կապույտ-հակականաչը միջին աջ տարրն է և այլն։ Այս մասնավոր ութ վիճակների առավելագույն կարևորություն այն է, որ նրանք գծայնորեն անկախ են և անկախ են սինգլետ վիճակից․ որևէ ուրիշ վիճակ ստեղծելու տարբերակ չկա՝ ավելացնելով այդ վիճակների կոմբինացիաներ։ (Ինչպես նաև հնարավոր չէ ավելացնել դրանք՝ ստեղծելու համար r, g, or b, հակառակ դեպքում կարող են արգելված սինգլետ վիճակներ լինել)։ Կան շատ այլ հնարավոր ընտրություններ, սակայն դրանք մաթեմատիկորեն համարժեք են, կամ գոնե հավասարապես բարդ են և միևնույն ֆիզիկական արդյունքն են տալիս։
Խմբերի տեսության մանրամասներ
Տեխնիկապես քվանտային քրոմոդինամիկան տրամաչափային տեսություն է SU(3) տրամաչափային սիմետրիայով։ Քվարկները ներկայացվում են որպես Nf բույրերի սպինորային դաշտեր, որոնցից յուրաքանչյուրոը SU(3) գունային տրամաչափային խմբի հիմնարար ներկայացումով է (տրիպլետ)։ Գլյուոնները SU(3) լիցքի դաշտեր են Լիի խմբի միացված ներկայացումներում (օկտետներ)։ Ընդհանուր տրամաչափային խմբի համար ուժը կրող մասնիկների (ֆոտոնների կամ գլյուոնների) թիվը միշտ հավասար է Լիի ներկայացման չափականությանը։ SU(N) դեպքի համար այս ներկայացման չափականությունը N2 − 1 է։
Խմբերի տեսության տերմիններով պնդումը, որ գունային սինգլետ գլյուոններ չկան, նույնն է, թե քվանտային քրոմոդինամիկան ունի ոչ թե U(3) այլ՝ SU(3) սիմետրիա։ Մի խումբը մյուսից գերադասելու ապրիորի պատճառ չկա, սակայն փորձնական վկայությունները SU(3)-ի օգտին են ։
Ծանոթագրություններ
Կատեգորիա:Բոզոններ Կատեգորիա:Հիմնարար փոխազդեցություններ
Ադրաստեա (արբանյակ)
Ադրաստեան (Հին հունարեն` Ἀδράστεια), պատկանում է Յուպիտերի ներքին արբանյակների խմբին, Մետիսից հետո երկրորդը ըստ հեռավորության, այն անվանում են նաև Յուպիտեր XV։ Հայտնաբերվել է Վոյաջեր-2 ավտոմատ միջմոլորակային կայանի կատարած լուսանկարների վրա 1979 թվականին, այն առաջին բնական արբանյակն էր, որ հայտնաբերվել է տիեզերական սարքի կատարած լուսանկարների վրա ։ Արբանյակը անվանվել է հունական դիցաբանության մեջ նիմփա, որը կերակրել էր Զևսին (Յուպիտերի հունական տարբերակը) ։
Հայտնաբերումը
Ադրաստեան հայտնաբերվել է 1979 թվականին Դևիդ Ջուիտի և Էդվարդ Դանելսոնի կողմից «Վոյաջեր-2» ԱՄԿ-ի կատարած լուսանկարներում, սկզբում ստացել է ժամանակավոր անվանում S/1979 J 1 ։ Չնայած այն հանգամանքին, որ արբանյակը լուսանկարներում երևում է որպես կետ, այն առաջինն էր մոլորակների բնական արբանյակներից, որը հայտնաբերվել էր միջմոլորակային կայանի կատարած լուսանկարի վրա։ Դրանից ոչ ուշ հայտնաբերվեցին նաև Յուպիտերի մյուս երկու ներքին արբանյակներ Թեբեն և Մետիսը։ Դրանք հայտնաբերվեցին արդեն մի քանի ամիս ավելի շուտ կատարված Վոյաջեր-1 կայանի լուսանկարներում։ 1998 թվականին Գալիլեո կայանը լուսանկարեց արբանյակը և հնարավոր եղավ պարզել նրա ձևը, բայց նույնիսկ նրանց վրա Ադրաստեայի չափը կազմում է մի քանի պիքսել ։
Ուղեծիր և պտույտ
Ադրաստեան շարժվում անմիջապես Յուպիտերի օղակների համակարգում, մոլորակից 129 000 կմ հեռավորության վրա, և ենթադրաբար այդ օղակների համար հանդիսանում է նյութերի աղբյուր։ Ուղեծիրը ունի չափազանց փոքր էքսցենտրիսիտետ և թեքում՝ համապատասխանաբար 0,0015 և 0,03°: Թեքումը հաշվարկվում է Յուպիտերի հասարակածի նկատմամբ ։
Ադրաստեայի ուղեծիրը մոտ է Մետիս արբանյակին։ Այն գրեթե կլոր է և գտնվում է համարյա Յուպիտերի հասարակածային հարթության մեջ։ Եթե արբանյակի խտությունը նման է Ամալթեա արբանյակին, ապա նրա ուղեծիրը փաստորեն ընկնում է հեղուկ մարմինների համար հաշվարկված Ռոշի սահմանի մեջ։ Սակայն ակնհայտ է, որ քանի որ արբանյակը դեռևս չի կազմաքանդվել մակընթացային ուժերի ազդեցության տակ, այն ընկնում է պինդ մարմինների համար հաշվարկված Ռոշի սահմանից դուրս ։ Ադրաստեան մեկն է Արեգակնային համակարգի երեք բնական արբանյակներից որոնք պտտվում են մոլորակի շուրջ մոլորակի օրից փոքր ժամանակահատվածում, մյուս երկուսն են Յուպիտերի ամենամոտ արբանյակ Մետիսը, և Մարսի արբանյակ Ֆոբոսը։ Այդ պատճառով մակընթացային ուժերը աստիճանաբար նվազեցնում են նրանց ուղեծրերի շառավղերը։ Ապագայում նրանք հավանաբար կբախվեն մոլորակի հետ ։
Արբանյակը պտույտ է կատարում Յուպիտերի շուրջ 7 ժամ 9.5 րոպեի ընթացքում։ Մակընթացային փականի պատճառով Ադրաստեան պտտվում է սինքրոն իր ուղեծրային պտույտի հետ, այսինքն դեպի Յուպիտեր է ուղղված արբանյակի միայն մեկ կողմը ։
Ֆիզիկական բնութագիր
Ադրաստեան ունի 25×20×15 կմ չափեր (միջին տրամագիծը - 20 կմ) ։ Նրա զանգվածը կազմում է մոտ Յուպիտերի զանգվածի 3 * 10−11 մասը։ Բարձր խտությունը (4,5 գ/սմ3) վկայում է այն մասին, որ արբանյակը հիմնականում բաղկացած է սիլիկատային ապարներից։ Մակերևույթը շատ մուգ է; նրա ալբետոն կազմում է 0,05։ Աստղային մեծությունը կազմում է 18,7m։
Դերմատոմիոզիտ
Դերմատոմիոզիտ (մաշկամկանաբորբ), երկարաժամկետ բորբոքային հիվանդություն, որն ախտահարում է մկանները ։ Սրա հիմնական ախտանշաններն են մաշկի ցանավորումը և ժամանակի ընթացքում հետզհետե վատացող մկանային թուլությունը ։ Հիվանդությունը կարող է սկսվել սուր, կամ զարգանալ ամիսների ընթացքում ։ Այլ ախտանշաններից են․ քաշի կորուստ, տենդ, թոքերի բորբոքում, լուսազգայունություն ։ Բարդությունները կարող են ընդգրկել կալցիումի դեպոզիտների առկայությունը մկաններում կամ մաշկում ։
Պատճառն անհայտ է ։ Վարկածները պնդում են, որ այն աուտոիմուն հիվանդություն է և առաջանում է վիրուսային ինֆեկցիայի հետևանքով ։ Այն իրենից բորբոքային միոպաթիայի տիպ է ներկայացնում ։ Ախտորոշումը սովորաբար հիմնվում է որոշ ախտանշանների համակցման, արյան հետազոտության, էլեկտրոմիոգրաֆիայի, և մկանների բիոպսիայի տվյալների վրա ։
Քանի դեռ այս հիվանդության համար վերջնական բուժում չկա, բուժումը միտված է ախտանշանների լավացմանը ։ Բուժումը կարող է ընդգրկել․դեղորայք, ֆիզիոթերապիա, վարժություններ, ջերմային թերապիա, օրթոպեդիկ սարքերի և օգնող սարքերի կիրառում և հանգիստ ։ Սովորաբար օգտագործվում է կորտիկոստերոիդների ընտանիքի դեղորայք, որոնք կարող են համակցվել այլ դեղերի հետ, ինչպիսին օրինակ Մետոտրեքսատն է կամ Ազաթիոպրինը, եթե կորտիկոստերոիդները միայնակ չեն օգնում ։ Ներերակային իմունոգլոբուլինի կիրառումը ևս կարող է լավացնել վերջնարդյունքը ։ Հիվանդների մեծամասնությունը լավանում է բուժման ֆոնին և որոշ դեպքերում նույնիսկ կարող է վերջնական լավացում արձանագրվել ։
100,000 մարդկանցից մեկը ամեն տարի հիվանդանում է ։ Հիվանդությունը ամենահաճախը ախտահարում է 40-50 տարեկան անձանց, ընդ որում կանայք հիվանդանում են ավելի հաճախ, քան տղամարդիկ ։ Այնուամենայնիվ ցանկացած տարիքի անձիք կարող են ախտահարվել ։ Այս հիվանդությունն առաջին անգամ նկարագրվել է 1800-ականներին ։
Նշաններ և ախտանիշներ
Հիմնական ախտանշաններն ընգրկում են մաշկային ցանի որոշակի ձևեր, որոնք զուգակցվում են ձեռքերի վերին հատվածների և ազդրերի մկանների թուլությամբ ։
Մաշկ
Ցանի ձևերից մեկը կոչում է «հելիոտրոպ» (ծիրանագույն) կամ մանուշայագույն, բայց կարող է լինել նաև կարմիր։ Այն կարող է առաջանալ աչքերի շուրջ այտուցի հետ միասին, բայց նաև կարող է առաջանալ կրծքավանդակի վերին հատվածում կամ մեջքին, որը կոչվում է «շալ» (պարանոցի շուրջ) կամ «V-նշան» կրծքից վերև, և կարող է առաջանալ նաև դեմքին, ձեռքի վերին հատվածներին, ազդրերին կամ ձեռքերին ։ Ցանավորման մեկ այլ ձև ստացել է Գոտրոնի նշան անվանումը, որը կարմիր կամ վարդագույն է, ժամանակ առ ժամանակ թեփուկավոր, իրենից ներկայացնում է մաշկից փոքր ինչ բարձրացած պապուլաներ որոնք առաջանում են մատների ցանկացած հոդում (նախադաստակֆալանգային հոդեր կամ միջֆալանգային հոդեր) ։ Գոտրոնի պապուլաները կարող են նաև հանդիպել ցանկացած ոսկրային բարձրության վերևում, այդ թվում արմունկներին, ծնկներին և ոտքերին։ Այս բոլոր ցանավորումները ավելի արտահայտված են դառնում արևի լույսի ազդեցությամբ, և հաճախ խիստ քորվում են, ցավոտ են և կարող են արյունահոսել ։
Եթե անձի մոտ դրսևորվում են ԴՄ-ի միայն մաշկային բնութագիրները, առանց թուլության և մկանային ֆերմենտների ոչ նորմալ թվերի, ապա հիվանդը հավանբար տառապում է ամիոպաթիկ դերմատոմիոզիտով (ԱԴՄ), որը հայտնի է որպես «դերմատոմիոզիտ առանց միոզիտի» ։
Մկաններ
ԴՄ-ով տառապող անձիք ունենում են պրոգրեսիվող մկանային թուլություն մոտակա մկանախմբերում (օրինակ ուսեր և ազդրեր) ։ Այս մկանների ֆունկցիաներն են․ կանգնել կամ նստել, մագլցել և աստիճաններով բարձրանալ։ Նշված ֆունկցիաները կարող են հետզհետե վատանալ դերմատոմիոզիտով տառապող մարդկանց շրջանում ։
Այլ
Մարդկանց շուրջ 30%-ն ունի այտուցված և ցավոտ հոդեր, բայց այս դրսևորումները սովորաբար թույլ են արտահայտված ։
Որոշ մարդկանց շրջանում այս հհիվանդությունը ախտահարում է թոքերը և կարող է հազ կամ դժվարաշնչություն առաջացնել։ Եթե հիվանդությունը ախտահարում է սիրտը, կարող են առիթմիաներ առաջանալ։ Եթե ընդգրկվեն արյունատար անոթները ստամոքսում կամ աղիներում, որն ավելի հաճախ է հանդիպում յուվենիլ ԴՄ-ի ժամանակ, անձը կարող է արյուն փսխել, սև ուշացած աղիքային շարժումներ ունենալ, կամ կարող է աղեստամոքսային ուղու որևէ հատվածի թափածակում ունենալ ։
Պատճառներ
Պատճառն անհայտ է, սակայն կարող է առաջանալ առաջնային վիրուսային ինֆեկցիայից կամ քաղցկեղից, որոնց պատճառով կարող է առաջանալ աուտոիմուն պատասխան ։
Դերմատոմիոզիտի դեպքերի 7-ից 30%-ը առաջանում են քաղցկեղից, հավանաբար որպես աուտոիմուն պատասխան ։ Ամենահաճախակի ասոցացված քաղցկեղներն են ձվարանների քաղցկեղը, կրծքագեղձի քաղծկեղը և թոքի քաղցկեղը ։ 18-ից 25% դեպքերում ամիոպաթիկ ԴՄ-ով հիվանդները տառապում են քաղցկեղով ։ ԴՄ-ի հետ միասին չարորակ նորագոյացության առկայությունը առավել բնորոշ է 60 տարեկանից հետո։
Որոշ դեպքեր ժառանգված են և ՄՀԱ (HLA) HLA-DR3, HLA-DR52, և HLA-DR6 ենթատիպերը մեծացնում են աուտոիմուն դերմատոմիոզիտի հանդեպ նախատրամադրվածությունը ։
Ախտորոշում
[[Image:Dermatomyositis - high mag.jpg|thumb|Դերմատոմիոզիտի [[միկրոնկար]]Մկանի բիոպսիա
Ներկված է Հ/է-ով]] Դերմատոմիոզիտի ախտորոշումը հիմնվում է 5 չափանիշների վրա, որոնք նաև օգտագործվում են համապատասխան պոլիմիոզիտների հետ տարբերակիչ ախտորոշում անցկացնելու համար ։
Հինգերորդ չափանիշն այն է, ինչը դիֆերենցում է դերմատոմիոզիտը պոլիմիոզիտից։ Ախտորոշումը համարվում է վերջնական՝ եթե 1-ից 4 չափանիշմներից 3-ն առկա են հինգերորդ չափանիշի հետ միասին, հավանական՝ եթե առկա է երկու չափանիշ 5-րդ չափանիշի հետ միասին և հնարավոր՝ եթե 1 չափանիշ գումարվում է հինգերորդին ։
Դերմատոմիոզիտը ասոցացված է աուտոհակամարմինների հետ, հատկապես հակակորիզային հակամարմինների (ANA) ։ Դերմատոմիոզիտով հիվանդների շուրջ 80%-ը ANA-դրական է և շուրջ 30%-ն ունի միոզիտ սպեցիֆիկ աուտոհակամարմիններ, որոնք ներառում են հակամարմիններ ամինոացիլ-տՌՆԹ սինթետազների նկատմաբ (հակա-սինթետազային հակամարմիններ), ներառյալ հակամարմիններ ընդդեմ հիստիդին-տՌՆԹ լիգազի (որոնք կոչվում են նաև Jo-1), ազդակը ճանաչող հատվածի(SRP) հանդեպ հակամարմիններ և հակա-Mi-2-հակամարմիններ ։
Մագնիսառեզոնանսային շերտագրությունը կարող է օգտակար լինել մկանների բիոբսիան ուղղորդելու համար և ներքին օրգանների հետազոտության նպատակով ։ Ռենտգեն հետազոտությունը կարող է օգնել հոդերի ուսումնասիրման հարցում, այդ թվում նաև կալցիֆիկատների հայտնաբերման ։
Դերմատոմիոզիտը կարող է դասակարգվել որպես ամիոպաթիկ դերմատոմիոզիտ, եթե միայն մաշկն է ախտահարված և չկա մկանային թուլություն ավելի քան 6 ամիսների ընթացքում 2016-ի մոտեցումներից մեկի համաձայն, կամ, ըստ մեկ այլ մոտեցման՝ երկու տարի շարունակ ։
Դասակարգում
Դերմատոմիոզիտը շարակցական հյուսվածքի համակարգային ախտահարում է՝ հիվանդությունների խումբ, որոնք հաճախ ներառում են աուտոիմուն դիսֆունկցիան ։
Այն նաև դասակարգվել է, որպես իդիոպաթիկ բորբոքային միոպաթիա պոլիմիոզիտի, նեկրոտիզացնող աուտոիմուն միոզիտի, քաղցկեղ ասոցացված միոզիտի և սպորադիկ ներառուկային մարմնիկներով միզիտի հետ միասին ։
Այս հիվանդության այն ձևը, որն ախտահարում է երեխաներին, հայտնի է որպես յուվենիլ դերմատոմիոզիտ (JDM) ։
Բուժում
Դերմատոմիոզիտի համար վերջնական բուժում գոյություն չունի, սակայն ախտանշանները կարող են վերահսկվել։ Բուժման հնարավոր տարբերակները ներառում են․ դեղորայք, վարժություններ, ջերմային թերապիա (այդ թվում միկրոալիքներ և ուլտրաձայն), օրթոպեդիկ սարքերի և օգնող սարքերի կիրառում և հանգիստ ։ Դերմատոմիոզիտի ստանդարտ բուժումը ներառում է կորտիկոստերոիդային պրեպարատներ, որոնք օգտագործվում են ինչպես հաբերի ձևով, այնպես էլ ներերակային ճանապարհով։ Իմունոսուպրեսոր պրեպարատները՝ ինչպիսիք են Ազաթիոպրինը և Մետոտրեքսատը, կարող են նվազեցնել բորբոքումը այն մարդկանց շրջանում, ում հիվանդությունը վատ է ենթարկվում Պրեդնիզոլոնով բուժմանը։ Ներերակային իմունոգլոբուլինի կիրառումը ևս կարող է լավացնել վերջնարդյունքը։ Այլ իմունոսուպրեսիվ պրեպարատները, որոնք օգտագործվում են դերմատոմիոզիտը բուժելու նպատակով, ներառում են Ցիկլոսպորին A-ն, Ցիկլոֆոսֆամիդը և Տակրոլիմուսը։ Ֆիզիոթերապիան սովորաբար օգտագործովում է մկանների ատրոֆիան կանխելու միտումով և մկանային ուժը և շարժունակությունը վերականգնելու նպատակով։ Դերմատոմիոզիտով տառապող հիվանդնդերից շատերը տեղային քսուկերի կիրառման կարիք ունեն, ինչպես օրինակ տեղային կիրառության կորտիկոստերոիդները՝ մաշկային դրսևորումների համար։ Հիվանդները պետք է խուսափեն արևի ճառագայթներից և պաշտպանական հագուստ կրեն։ Վիրաբուժական միջամտությունների կարիք է լինում կալցիումի դեպոզիտները, որոնք նյարդային ցավ են պատճառում, հեռացնելու նպատակով, և կրկնվող ինֆեկցիաները բուժելու համար ։
Հակամալարիային դեղամիջոցները, մասնավորապես Հիդրոքսիքլորոքվինը և Քլորոքվինը, օգտագործվում են ցանավորումները բուժելու նպատակով, քանի որ դրանք էֆեկտիվ են նմանատիպ իրավիճակներում ։
Ռիտուքսիմաբն օգտագործվում է այն հիվանդներին բուժելիս, ովքեր այլ բուժման չեն պատասխանում ։
2016-ի տվյալներով ամիոպաթիկ դերմատոմիոզիտով սեռահասուն հիվանդների բուժումը չունի ուժեղ ապացուցողական հիմք։ Առաջարկված բուժումները ներառում են․ հակամալարիային դեղամիջոցներ, ստերոիդներ, որոնք կարող են կիրառվել per os (բերանացի) կամ քսվել մաշկին, կալցինևրինի ինհիբիտորներ որոնք քսվում են մաշկին, Դապսոն, ներերակային իմունոգլոբուլին (IVIG), Մետոտրեքսատ, Ազաթիոպրին և Միկոֆենոլաը մոֆետիլ։ Թվարկվածներից և ոչ մեկը չի ցուցաբերել բարձր էֆեկտիվություն։ Ներերակային իմունոգլոբուլինը լավագույն վերջնարդյունք է տվել ։
Կանխատեսում
Ժամանակակից այնպիսի միջոցներից երևան գալուց առաջ, ինչպիսիք են՝ Պրեդնիզոլոնը, ներերակային իմունոգլոբուլինը, պլազմաֆերեզը, քիմիոթերապևտիկ դեղամիջոցները և այլ դեղեր, կանխատեսումը վատն էր ։
Դերմատոմիզիտի մաշկային դրսևորումներ միոզիտի լավացմանը զուգընթաց կարող են լավանալ, կամ չլավանալ։ Որոշ մարդկանց շրջանում մկանային թուլությունը և ցանավորումն անցնում են միաժամանակ։ Որոշների մոտ այս երկուսը միմյանց հետ կապ չունեն, ուստի սրանցից մեկը ավելի դժվար է ենթարկվում վերահսկման։ Մկանային հիվանդության ադեկվատ վերահսկման պայմաններում, հաճախ մաշկային դրևորումները, այնուամենայնիվ, պահպանվում են։
Մահվան ռիսկն առավել մեծ է սրտի կամ թոքերի ախտահարման պարագայում ։
Համաճարակաբանություն
ԴՄ-ով հիվանդացությունը իր գագաթնակետին է հասնում 40-50 տարեկանում, սակայն հիվանդությունը ախտահարում է բոլոր տարիքի անձանց ։ Այն հակված է ավելի շատ ախտահարելու կանանց, քան տղամարդկանց։ ԴՄ-ի տարածվածությունը տատանվում է 1-22-ի սահմաններում 100,000 մարդուց  ։
Պատմություն
Ախտորոշման չափանիշներն առաջարկվել են 1975-ին և լայնորեն ընդդունվել են ։ Ամիոպաթիկ ԴՄ-ն․ որը նաև կոչվում է ԴՄ առանց միոզիտի, իր աննվանումը ստացել է 2002-ին ։
Հետազոտություններ
2016-ի դրությամբ արված հետազոտություններ ուղղված են եղել պարզելու ԴՄ-ի պատճառները, ինչպես նաև բացահայտելու հիվանդության բիոմարկերները ։ Կլինիկական հետազոտությունների ընթացքում փորձ է արվել բուժման մեջ օգտագոծելու հետևյալ դեղամիջոցները՝ Այուլեմաթթու(II փուլ), ադրենոկորտիկոտրոպ հորմոնի գել (IV փուլ, բաց հետազոտություն), IMO-8400՝ Toll-like 7,8 և 9 ընկալիչների անտագոնիստ (II փուլ), Աբատացեպտ (IV փուլ, բաց հետազոտություն) և նատրիումի թիոսուլֆատ (II փուլ) ։
Նիկոլայ Ֆրոբենիուս
Կենսագրություն
Նիկոլայ Ֆրոբենիուսը ծնվել է Օսլոյում։ Մանկությունն անցել է Բերում կոմունայի Ռյուկինե քաղաքում։ 1989-1992 թվականներին սովորել է Լոնդոնի արվեստի ինստիտուտում և ստացել սցենարիստի որակավորում ։ Գրել է մի քանի սցենարներ, այդ թվում «Անքնություն» (1997) թրիլերը, որը հետագայում վերանկարահանվել է Հոլիվուդում («Անքնություն», 2002 թվական)։ 2005 թվականից աշխատում է Նորվեգական ֆիլմ-ֆոնդում որպես խորհրդական։ 1998-2000 թվականներին եղել է «Vinduet» գրական ամսագրի խմբագիր ։
Մահացող դետեկտիվը
Սյուժե
Տիկին Հադսոնը հաղորդում է դոկտոր Վաթսոնին, որ նրա ընկեր Շերլոկ Հոլմսը ծանր հիվանդ և մահամերձ է։ Սարսափելի լուրից ցնցված, Վաթսոնը անմիջապես ուղղվում է դեպի Բեյքեր սթրիթ և իր ընկերոջը լուրջ վիճակում է գտնում։ Հոլմսը արգելում է Վաթսոնին իրեն մոտենալ, քանի որ իր հիվանդությունը ծայրաստիճան վարակիչ է։ Վաթսոնը պատասխանում է, որ չի կարող արհամարհել իր բժշկական պարտքը, սակայն Հոլմսը ասում է, որ նա ուղղակի մյուս բժիշկների նման է, ինչը  խորապես վիրավորում է նրան։ Վաթսոնը առաջարկում է կանչել Լոնդոնի ամենալավ բժիշկներից մեկին, սակայն Հոլմսը հրաժարվում է, կարծելով, որ իր հիվանդությունը արևադարձային է։ Նա վարակվել է Իսթ էնդում շփվելով նավանորոգարանի նավաստիների հետ։ Ուաթսոնը հայտարարում է, որ անհապաղ ուղևորվում է արևադարձային հիվանդությունների վարպես բժիշկ Էնստրիի մոտ, սակայն Հոլմը բանալիով կողպում է դուռը, խնդրելով իրեն երկու ժամ ժամանակ տալ։
Ուաթսոնին սպասելու ընթացքում, դարակի վրա փղոսկրե տուփ է նկատում, սակայն Հոլմսը կատաղորեն արգելում է դիպչել դրան։ Նրա մոտ զառանցանք է սկսվում։ Նա խնդրում է իր մոտ բերել ոմն պլանտատոր Քելվերթոն Սմիթին, ով ապրելով Սումատրայում, մանրամասնորեն զննել է այս հիվանդությունը, միևնույն ժամանակ Վաթսոնին հրամայում է գալ Սմիթից առանձին և նրանից շուտ։ Տանից դուրս գալով, Վաթսոնը հանդիպում է տեսուչ Մորտոնին, ով Շերլոկ Հոլմսի առողջությամբ է հետաքրքրվում։ Ի զարմանս Վաթսոնի, տեսուչը բավարարվածությամբ է ընդունում Հոլմսի վատ լինելու լուրը։ Սմիթը հրաժարվում է ընդունել Վաթսոնին, վերջինս ներխուժում է Սմիթի սենյակ։ Լսելով, որ Հոլմսը մահամերձ է, Սմիթը դադարում է զայրանալ և համաձայնվում է գնալ Հոլմսի մոտ։
Հոլմսը հրամայում է Վաթսոնին թաքնվել մահճակալի տակ և Սմիթի հետ զրույցի մեջ է մտնում։ Հետախույզը խնդրում է բուժել իրեն։ Ի պատասխան, նա խոստանում է մոռանալ Լոնդոնի կենտրոնում, ասիական հիվանդությունից մահացած երիտասարդ Սևիջի մահվան մասին, որի հիվանդության հետազոտմամբ զբաղվում է Սմիթը։ Հաղթանակած պլանտատորը ստիպում է մահամերձին հիշել, թե ինչպես է նա վարակվել։ Սմիթի հուշումների օգնությամբ Հոլմսը հիշում է, թե ինչպես է փոստով ստացել փղոսկրե արկղը, բացել է այն և միջից դուրս թռած զսպանակի միջոցով մինչև արյուն քերծվել է։ Սմիթը նշում է, որ վերցնում է արկղը, իսկ Հոլմսը կկիսի Սևիջի ճակատագիրը, քանի որ նա չափից շատ բան գիտի։ Հոլմսը խնդրում է լույս ավելացնել։ Ազդանշանը նկատած տեսուչ Մորտոնը հայտնվում և, Սմիթին մեղադրելով Վիկտոր Սևիջի սպանության մեջ, ձերբակալում է նրան, ինչպես նաև բռնագրավում է արկղը։ Սմիթը նշում է, որ Հոլմսը չունի վկաներ, սակայն մեծն հետախույզը, ով, պարզվում է, կատարյալ առողջ է, նրան է ներկայացնում դոկտոր Վաթսոնին։ Հոլմսը պատմում է, որ կասկածում էր Սմիթին, ով, Սթրենջի մահից հետո, ժառանգության իրավունք է ստանում։ Հոլմսը, ստանալով խորհրդավոր ծանրոցը, բացահայտում է նրա հրեշավոր գաղտնիքը և, հիվանդի դեր խաղալով, որոշեց բռնել հանցագործին։ Ստի օգնությամբ Վաթսոնը շատ բնական է խաղում իր դերը, Սմիթին հրավիրելով Մեյքեր Սթրիթ ։
Արտաքին հղումներ
Կատեգորիա:Արթուր Կոնան Դոյլ Կատեգորիա:Արթուր Կոնան Դոյլի ստեղծագործություններ Կատեգորիա:Անգլերեն գրքեր Կատեգորիա:Անգլերեն գրականություն
Գրինփիս
Գրինփիս (Greenpeace - «կանաչ խաղաղություն»), միջազգային հասարակական բնապահպանական կազմակերպություն է, որը հիմնվել է Կանադայի Վանկուվեր քաղաքում՝ Դեյվիդ Մաքթագգարտի կողմից 1971 թ. սեպտեմբերի 15-ին։ Հիմնական նպատակն է հասնել գլոբալ էկոլոգիական խնդիրների լուծմանը` այդ թվում հասարակության և իշխանությունների ուշադրությունը գրավելով դրանց վրա։ Գրինփիսը գոյություն ունի միայն կողմնակիցների նվիրատվությունների շնորհիվ և սկզբունքորեն չի ընդունում ֆինանսական օգնություն պետական կառույցներից, քաղաքային կուսակցությունից կամ բիզնեսից։
Գրինփիսը հայտնի է իր հնչեղ ակցիաներով, որոնք միտված են ԶԼՄ-ի ուշադրությունն ուղղել դեպի էկոլոգիական խնդիրները։ Վկայությունը՝ Գրինփիսի սկզբունքներից մեկն է։ Կազմակերպությունը ձգտում է հայտնվել էկոլոգիական հանցագործության վայրում և մարդկանց տրամադրել անկախ և հավաստի ինֆորմացիա։
Տարածաշրջանային գրասենյակներ
Տարածաշրջանային գրասենյակները միավորում են մի քանի պետություններ։
Կենտրոնական և Արևելյան Եվրոպա (Ավստրիա, Հունգարիա, Լեհաստան, Սլովակիա, Սլովենիա)
Սկանդինավիա (Դանիա, Նորվեգիա, Ֆինլանդիա, Շվեդիա)
Հարավ-արևելյան Ասիա (Ինդոնեզիա, Թաիլանդ, Ֆիլիպիններ)
Ավստրալիա և Օվկիանիա (Ավստրալիա, Պապուա Նոր Գվինեա, Սողոմոնի կղզիներ, Ֆիջի)
Ազգային գրասենյակներ
Ասիա Հնդկաստան, ՉԺՀ, Ճապոնիա
Հյուսիսային Ամերիկա Կանադա, Մեքսիկա, ԱՄՆ
Հարավային Ամերիկա
Արգենտինա, Բրազիլիա, Չիլի
Ավստրալիա և Օվկիանիա
Նոր Զելանդիա
Նավթային ընկերություն
Գրինփիսի ակտիվիստները իրագործում են բողոքի ցույցեր ընդդեմ նավթային ապրանքների օգտագործման, քանի որ դրանց օգտագործման արդյունքում մթնոլորտ են արտանետվում բազմաթիվ թունավոր նյութեր։ Որոշ ռադիկալ ակտիվիստներ փորձեր են ձեռնարկել ներթափանցել տվյալ ընկերության նավթ տեղափոխող լցանավեր (տանկերներ)։
Գրինփիսականների ամենամեծ հաղթանակներից մեկը համարվում է բրիտանական Shell ընկերության Brent Spar) նավթային պլատֆորմի Բրենտ Սպար ընկղմումից հրաժարումը 1995 թ.-ին, քանի որ այն շատ թունավոր նյութ էր պարունակում։ Որոշ ակտիվիստների հաջողվել էր հասնել պլատֆորմի մի տախտակամած և ամրանալ դրա վրա։ ԶԼՄ-ի և հասարակության բուռն ռեկցիան բերեց հարևան պետություների կողմից ընկղման դատապարտմանը, Shell -ի արժեթղթերի անկման և այդ ընկերության դեմ բոյկոտի փորձերին։ Չնայած դրան` մեծբրիտանական կառավարությունը թույլատրեց Shell ընկերությանը իրականացնել տվյալ պրոցեդուրան, սակայն ընկերության ղեկավարությունը որոշում ընդունեց չանել դա և վարվել այնպես, ինչպես խորհուրդ էին տալիս ակտիվիստները՝ պլատֆորմը մասնատել ափին։ Ինչպես նշում է Նաումի Կլայնինը` ոչ կորպորատիվ շարժման և բրենդինգի ազդեցիկ փորձագետը, կազմակերպության առաջնորդ Ռոբին Գրոով-Ռայթի ուղղված հղման մեջ.
Քննադատություն
Գրինփիսը հաճախ քննադատության է ենթարկվում որոշ գիտական համագործակցությունների ներկայացուցիչների կողմից, այդ թվում նաև առանձին պրոֆեսիոնալ էկոլոգների կողմից, որոնց կարծիքով Գրինփիսը գործունեությունը բնությանը ավելի շատ վնաս է պատճառում, քան օգուտ տալիս։
Գենետիկորեն մոդիֆիկացված ապրանքների մասին Գրինփիսի որոշ հայտարարություններ քննադատվել են օբյեկտիվության համար։
Մյուս կողմից, որոշ ծայրահեղ էկոլոգներ հաճախ քննադատում են «Գրինփիսին» անտեղի մեղմության և «ուղղակի ազդեցության» ակցիաների պակասության համար։ Որոնցից է, մասնավորապես, «Գրինփիսի» նախկին ակտիվիստ Պոլ Վատսոնը։
Հղումներ
Կատեգորիա:Էկոլոգիա Կատեգորիա:Բնապահպանական կազմակերպություններ
Ռաքը
Ռաքը (Rakı), թունդ ալկոհոլային ըմպելիք, որը մեծապես տարածված է Թուրքիայում։ Ըմպելիքը համարվում է թուրքերի ազգային ալկոհոլային ըմպելիքը և երկրի այցեքարտերից մեկը։ Ժամանակակից բրենդային ռաքըն իրենից ներկայացնում է թորված խաղողի գինի` պնդեցված անիսոնի արմատներով։ Սակայն տան պայմաններում պատրաստվող ռաքըն կարող է պատրաստվել տարբեր մրգերից, հատկապես թզից և խուրմայից։ Մինչ շշալցումը ռաքըն, ամենաքիչը մեկ ամիս, պահվում է կաղնե տակառներում։ Սովորաբար ռաքըի մեջ սպիրտի պարունակությունը 45% է, բայց որոշ տեսակներ կարող են տատանվել 40- 50%  ։
Ընդհանուր առմամբ, ռաքըն համարվում է ալկոհոլային այլ խմիչքների հիմք, որոնք պատրաստվում են անիսոնից։ Դրանք են հունական Ուզոն, ֆրանսիական պաստիսը, բուլղարական ռաքիան։
Օգտագործման կարգը
Ռաքըն խմում են ջրի ավելացմամբ։ Սովորաբար մեկ լիտր ռաքըին ավելացվում երկու լիտր ջուր։ Հիմնականում մատուցվում է փոքր ապակե նեղ բաժակներով։ Ըստ ցանկության ստացված խառնուրդին կարելի է ավելացնել սառույց։ Բանն այն է, որ եթե անջուր ռաքըին ավելացնենք սառույց, ապա խմիչքը կբյուրեղանա և կկորցնի իր համային հատկանիշները։ Ռաքըն կարելի է խմել նաև առանց ջրի ավելացման, այդ դեպքում միայն պետք է խմիչքը դնել սառնարան, նոր խմել։ Այդ դեպքում ռաքըն խմելուց հետո, պետք է անմիջապես ջուր խմել։ Սովորաբար մեկ բաժակ ռաքըից հետո, մեկ բաժակ ջուր։ Անջուր ռաքըն ունի սուր այրող համ և անիսոնի ուժեղ հոտ, իսկ ջրախառն ռաքըն ունի հաճելի քաղցր համ և անիսոնի թույլ հոտ։
Ինչպես մնացած անիսոնային խմիչքները, այնպես էլ ռաքըն, ջուր ավելացնելու ժամանակ սպիտակում է, իսկ խառնուրդը նմանվում է կաթի։ Ստացված խմիչքի սպիտակ գույնը և ռաքըի թնդությունը նպաստեցին ռաքըի ավանդական անվան ի հայտ գալուն` «առյուծի կաթ» (aslan sütü): Հետաքրքիր է, որ նախկինում ռաքըի բաժակների վրա առյուծ է պատկերված եղել։
Սովորաբար ռաքըն խմում են ուտելու ժամանակ։ Համարվում է, որ ռաքըն թուրքական խոհանոցի անբաժանելի մասնիկն է. որոշ մարզերում ռաքըն խմում են որպես զովացուցիչ ըմպելիք։ Իսկ Թուրքիայի որոշ մարզերում, ինչպես օրինակ Ըսփարթայի մարզում, ռաքըն արգելված է։
Ռաքըի արտադրությունը ժամանակակից Թուրքիայում
Մինչև վերջերս ռաքըի կոմերցիոն արտադրությամբ զբաղվում է «Թեքել» ընկերությունը։ Շուկայում ռաքըի բրենդային տեսակները քիչ էին։ Միչն 1970 ական թվականները արտադրվում էր միայն Յենի և Քուլյուփ տեսակները, իսկ դրանից հետո միացավ նաև երրորդ տեսակը` «Ալթընբաշ» (Altınbaş), որը արագ հայտնի դարձավ։ Չորրորդ բրենդը` «Թեքիրդաղը» (Tekirdağ) ի հայտ է եկել 2001 թվականին։ Ներկայումս Թուրքիայում տարեկան խմում են 60 միլիոն լիտր ռաքը։
Ծանոթագրություններ
Կատեգորիա:Թուրքական ըմպելիքներ Կատեգորիա:Թուրքիայի մշակույթ Կատեգորիա:Թուրքական հայտնագործություններ Կատեգորիա:Թունդ ալկոհոլային խմիչքներ
Ասպիրինային ասթմա
Ասպիրինային ասթմա, բրոնխիալ ասթմայի յուրահատուկ տարբերակ, որին բնորոշ է արտահայտված բրոնխոսպաստիկ ռեակցիա՝ ի պատասխան ացետիլսալիցիլային թթվի (Ասպիրին) և այլ ոչ ստերոիդ հակաբորբոքային դեղամիջոցների (ՈՍՀԴ)։ Այն կարող է գոյություն ունենալ որպես հիվանդության ինքնուրույն ձև կամ զուգակցվել բրոնխիալ ասթմայի այլ ձևերի՝ առավել հաճախ ատոպիկ (ալերգիկ) ձևի հետ։
Ախտածագում
Ասպիրինային ասթմայի ախտածագումը կապվում է արախիդոնային թթվի նյութափոխանակության խանգարման հետ։ Ասպիրինը և այլ ՈՍՀԴ-ները ցիկլոօքսիգենազա ֆերմենտի (ՑՕԳ) հզոր ինհիբիտորներ են, որոնք նորմայում ճեղքում են արախիդոնաթթուն պրոստագլանդինների, թրոմբոքսանի և այլնի առաջացմամբ։ Արախիդոնաթթվի նյութափոխանակությունը ցիկլոօքսիգենազայի բացակայության պայմաններում կատարվում է լիպոօքսիգենազայի միջոցով, և նյութափոխանակության վերջնական արդյունքը լեյկոտրիեններն են, որոնք ունեն հզոր բրոնխասեղմիչ ազդեցություն, դրդում են նեյտրոֆիլներից լիզոսոմալ ֆերմենտների և սուպերօքսիդային անիոնի արտազանումը, որոնք վնասում են շնչուղիների լորձաթաղանթը։ Լեյկոտրիենները նաև մեծացնում են բրոնխների լորձաթաղանթի այտուցվածությունը, խախտում են անոթային թափանցելիությունը և բրոնխային գեղձերի կողմից մեծացնում են լորձի արտազատումը (սեկրեցիա)։ Այսպիսով, Ասպիրինի և այլ ՈՍՀԴ-ների ընդունումը, որոնք հանդիսանում են ՑՕԳ-ի ինհիբիտորներ, արախիդոնաթթվի նյութափոխանակությունը տեղափոխում են լիպոօքսիգենազային ուղու վրա, որի արդյունքում արտազատվում են լեյկոտրիեններ, որոնք հարուցում են լորձաթաղանթի արտահայտված բորբոքային ռեակցիա և բրոնխոսպազմ։ Ընդ որում, լեյկոտրիենների բրոնխասեղմիչ ակտիվությունը գռեթե 1000 անգամ բարձր է, քան հիստամինինը։ ՈՍՀԴ -ների շնորհիվ ասպիրինային ասթմայով հիվանդների շրջանում ակտիվանում են նաև թրոմբոցիտները, որոնցից արտազատվում են բազմաթիվ բորբոքային միջնորդանյութեր՝ թրոմբոցիտների ագրեգացիայի գործոն (ԹԱԳ), սերոտոնին, էոզինոֆիլային կատիոն պրոտեին և այլն, որոնք ևս նպաստում են բրոնխային օբստրուկցիայի ձևավորմանը ։
Կլինիկա
Երեխաների շրջանում հաճախ հիվանդության առաջնային ախտանիշ է երկարատև, չընդհատվող քթաբորբը (ռինիտ), որը հիվանդների 1/4-ի մոտ ժամանակի ընթացքում վերածվում է պոլիպոզ ռինոսինոպաթիայի։ Մի քանի տարվա ընթացքում հիվանդները նշում են քթահոսություն (ռինոռեա), քթի խոռոչների խցանում, ցավեր հավելյալ խոռոչների շրջանում, գլխացավեր։ Քթի և հավելյալ խոռոչների պոլիպոզ ունեցող հիվանդների մոտ 1/3-ի շրջանում երկարատև ՈՍՀԴ ընդունելուց հետո ժամանակի ընթացքում ի հայտ են գալիս շնչառական ֆունկցիայի խանգարումներ։ Հիվանդության զարգացման փուլում շնչահեղձության նոպաները ի հայտ են գալիս ՈՍՀԴ-ի կամ սալիցիլատ պարունակող սննդամթերքի (պահածոյացված մթերքներ) ընդունումից 10-30 րոպե կամ մի քանի ժամ անց և ուղեկցվում են եղնջացանի, որովայնի ցավերի, դիարեայի, ռինիտի և կոնյուկտիվիտի առաջացմամբ։ Հիվանդության առավել ծանր ընթացքը նկատվում է ասպիրինային տրիադայով հիվանդ անձանց շրջանում, որն իրենից ներկայացնում է քթի և հավելյալ խոռոչների պոլիպոզ, ՈՍՀԴ-ի նկատմամբ անհանդուրժողականություն և բրոնխային ասթմա։ Նման դեպքերում շնչահեղձության նոպաները անընդմեջ կրկնվում են, զարգանում է շնչառական անբավարարություն, թոքերի էմֆիզեմա և թոքային սիրտ։